internet vaartha 152 Views
న్యూఢిల్లీ : భారత స్టార్‌ క్రికెటర్‌ యువరాజ్‌ పెళ్లి తేది ఖరారైంది. కాగా తన ప్రియురాలు,బాలీవుడ్‌ నటి హజెల్‌ కీచ్‌ను యువరాజ్‌ నవంబర్‌ 30న వివాహం చేసుకోనున్నట్లు అతడి స్నేహితులు వెల్లడించారు. డిసెంబరు 5 నుంచి 7 మధ్య రిసెప్షన్‌ ఉంటుంది. పెళ్లి నవంబరు 30న జరుగుతుందని వారు పేర్కొన్నారు. తన సొంత పట్టణంలోనే యువరాజ్‌ వివాహం జరుగనున్నట్లు తెలుస్తుంది. పెళ్లికి మాత్రం సన్నిహితులను మాత్రమే పిలిచే అవకాశం ఉన్నట్లు వెల్లడించారు. కాగా గత మూడు సంవత్సరాలుగా ప్రేమాయణం కొనసాగిస్తున్న యువరాజ్‌-హజెల్‌ నిశ్చితార్థం గత నవంబర్‌ బాలీలో జరిగిన విషయం తెలిసిందే. అప్పటి నుంచి వీరి పెళ్లి ఎప్పుడన్న దానిపై అనేక ఊహాగానాలు వచ్చాయి. కాగా ఇప్పుడు వీరి ప్రకటనతో వాటన్నింటికీ తెరపడినట్లయింది. గత మూడు సంవత్సరాలుగా యువరాజ్‌కు హాజెల్‌ తెలుసు. కానీ నిశ్చితార్థానికి మూడు నెలల ముందు నుంచి మాత్రమే వాళ్లు డేటింగ్‌ చేస్తున్నారు. కాగా 2016 శీతాకాలంలో పెళ్లి చేసుకోవాలని వాళ్లు గత సంవత్సరం ప్రకటించారని యువరాజ్‌ స్నేహితులు వెల్లడించారు.